open-index/open-wikipedia-markdown huggingface dataset:
มหาวิทยาลัยปิด

**มหาวิทยาลัยปิด** คือ มหาวิทยาลัยที่ต้องสอบเข้าไปศึกษาผ่านทางระบบแอดมิชชั่น ซึ่งตรงข้ามกับระบบของมหาวิทยาลัยเปิดที่เปิดรับนักศึกษาโดยไม่จำกัดจำนวน ซึ่งมีทั้งของรัฐและ เอกชน

**มหาวิทยาลัยปิด**แต่ละแห่ง จะมีการเช็คชื่อเช็คเวลาเข้าชั้นเรียน และมีการเรียนโดยจำกัดระเบียบของผู้เรียนที่เข้มงวดกว่ามหาวิทยาลัยเปิดหลายอย่าง ทั้งเรื่องการแต่งกายตามระเบียบของมหาวิทยาลัย การเข้าร่วมกิจกรรมพัฒนานักศึกษา (กิจกรรมรับน้องใหม่) และ ระบบชั้นปี 

มหาวิทยาลัยปิดที่มีชื่อเสียงและเป็นที่ต้องการสอบเข้าศึกษาต่อในประเทศไทย เช่น จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยมหิดล มหาวิทยาลัยศิลปากร เป็นต้น

การตัดแต้มของมหาวิทยาลัยปิด จะเป็นไปตามความต้องการของผู้สอนในแต่ละรายวิชา แต่ระบบโดยทั่วไปที่ใช้กันคือ ระบบ 8 เกรด โดยใช้ตัวอักษรแทนเกรดต่างๆ การตัดแต้มคะแนนเป็นเกรดนั้นอาจใช้เกณฑ์ที่กำหนดโดยผู้สอน หรือที่เรียกกันว่า อิงเกณฑ์ และระบบ ที-สกอร์(T-Score)ซึ่งประเมินจากค่าคะแนนเฉลี่ยของผู้เรียน หรือที่เรียกกันว่า อิงกลุ่ม ซึ่งอาจจะมีการตัดแต้มโดยอ้างอิงหลักใดหลักหนึ่งหรือทั้งสองหลักผสมกันก็ได้

ตัวอักษรใช้แทนเกรดต่างๆ ที่นิยมโดยทั่วไปมีดังนี้

* A เกรด 4 (ดีเยี่ยม)
* B+ เกรด 3.5 (ดีมาก)
* B เกรด 3 (ดี)
* C+ เกรด 2.5 (ค่อนข้างดี)
* C เกรด 2 (พอใช้)
* D+ เกรด 1.5 (อ่อน)
* D เกรด 1 (อ่อนมาก)
* F เกรด 0 (ตก)

หมวดหมู่:สถาบันอุดมศึกษา
โจนาธาน สวิฟท์

**โจนาธาน สวิฟท์** (; 30 พฤศจิกายน ค.ศ. 1667 – 19 ตุลาคม ค.ศ. 1745) เป็นนักเขียนคนสำคัญชาวไอร์แลนด์และชาวอังกฤษ นอกจากจะเป็นนักเขียนและสวิฟท์ก็ยังเป็นนักเสียดสี นักเขียนปกิณกะ และ นักเขียนการเมืองโดยเริ่มเขียนให้กับพรรควิก และต่อมาให้กับพรรคทอรี กวี และนักบวชผู้ต่อมามีตำแหน่งเป็นอธิการของมหาวิหารเซนต์แพ็ททริคในดับลิน
  
สวิฟท์มีงานเขียนหลายชิ้นที่มีชื่อเสียงที่รวมทั้ง *[[Gulliver's Travels]]* (*การเดินทางของกัลลิเวอร์*), *[[A Modest Proposal]]*, *[[A Journal to Stella]]*, *[[Drapier's Letters]]*, *[[The Battle of the Books]]*, *[[An Argument Against Abolishing Christianity]]* และ *[[A Tale of a Tub]]* สวิฟท์อาจจะถือว่าเป็นผู้นำของนักเขียนประเภทเสียสีคนสำคัญของวรรณกรรมภาษาอังกฤษ และไม่ค่อยเป็นที่รู้จักกันเท่าใดนักในงานเขียนทางด้านโคลงกลอน เดิมสวิฟท์ใช้นามปากกาในการเขียนงานเช่น เลมูเอล กัลลิเวอร์ (Lemuel Gulliver), ไอแซ็ค บิคเคอร์สตาฟฟ์ (Isaac Bickerstaff) หรือบางครั้งก็ไม่ลงนาม งานเสียดสีของสวิฟท์มีสองลักษณะแบบโฮราซ (Horace) และ แบบจูเวนาล (Juvenal)

## อ้างอิง

* Samuel Johnson's "Life of Swift": JaffeBros. From his *Lives of the Poets*.
* William Makepeace Thackeray's influential vitriolic biography: JaffeBros. From his *English Humourists of The Eighteenth Century*.
* Bullitt, John M. *Jonathan Swift and the Anatomy of Satire: A Study of Satiric Technique*, 1953, Cambridge: Harvard U P, 
* Jae Num Lee "Swift and Scatological Satire", 1971, University of New Mexico Press, ISBN 0-8263-0196-7 [jstor review](http://links.jstor.org/sici?sici=0013-2586(197321)6%3A3%3C399%3ASASS%3E2.0.CO%3B2-H)
* Lee, Jae Num. "Scatology in Continental Satirical Writings from Aristophanes to Rabelais" and "English Scatological Writings from Skelton to Pope." Swift and Scatological Satire. Albuquerque: U of New Mexico P, 1971. 7–22; 23–53. 
* Susan Gubar "[The Female Monster in Augustan Satire](http://links.jstor.org/sici?sici=0097-9740(197724)3%3A2%3C380%3ATFMIAS%3E2.0.CO%3B2-7)" Signs, Vol. 3, No. 2 (Winter, 1977), pp. 380–394
* Many other sources are listed here.

หมวดหมู่:บุคคลที่เกิดในปี พ.ศ. 2210
หมวดหมู่:นักเขียนชาวไอริช
หมวดหมู่:นักเขียนชาวอังกฤษ
หมวดหมู่:บุคคลในคริสต์ศตวรรษที่ 17
หมวดหมู่:บุคคลในคริสต์ศตวรรษที่ 18
หมวดหมู่:บุคคลจากดับลิน
กางเขน

[thumb|180px|กางเขนแบบที่ง่ายที่สุดเรียกว่ากางเขนละติน หรือ “crux ordinaria” ที่เป็นสัญลักษณ์ของ[การตรึงพระเยซูที่กางเขนตามความเชื่อในคริสต์ศาสนา]]
**กางเขน** () เป็นเครื่องหมายทรงเรขาคณิตที่ประกอบด้วยแกนสองแกนตัดเป็นมุมฉากกัน ตามปกติแล้วแกนจะเป็นแนวตั้งขวางกับแนวนอน แต่ถ้าตัดทแยงกันก็จะเรียกว่ากางเขนไขว้ หรือ กางเขนนักบุญแอนดรูว์

กางเขนเป็นสัญลักษณ์ที่เก่าแก่ที่สุดที่ใช้โดยมนุษย์ และใช้เป็นสัญลักษณ์ศาสนาหลายศาสนาที่รวมทั้งคริสต์ศาสนา กางเขนบ่อยครั้งจะเป็นสัญลักษณ์ของธาตุหลักทั้ง 4 ของโลก (เชวาลิเย, ค.ศ. 1997) หรืออีกความหมายหนึ่งคือความเป็นอันหนึ่งอันเดียวกันของเทพที่เป็นแกนตั้งและโลกที่คือแกนนอน (คอค, ค.ศ. 1955)

## ที่มาของคำ
คำว่า “Cross” เข้ามาในภาษาอังกฤษในคริสต์ศตวรรษที่ 10 ที่ใช้สำหรับอุปกรณ์ในการสังหารพระเยซู ที่มาแทนที่คำว่า “rood” ที่ใช้อยู่แต่เดิม คำว่า “Cross” มาจากภาษาละติน “crux” ที่แผลงมาเป็น “cros” ที่ในภาษาละตินหมายถึงเครื่องมือที่ใช้ในการตรึงกางเขน

## กางเขนที่ใช้เป็นเครื่องหมาย
กางเขนใช้เป็นเครื่องหมายหลายอย่างโดยเฉพาะในคณิตศาสตร์ที่รวมทั้ง

* เลขโรมันสำหรับเลข 10 คือ “X”
* อักษรโรมันสำหรับอักษร X และ “t” เล็ก
* อักษรจีนสำหรับเลข 10 “十”
* เครื่องหมาย “†” (obelus)
* เครื่องหมาย “+” สำหรับบวก และ “x” สำหรับคูณในคณิตศาสตร์
* เครื่องหมาย “x” สำหรับระบุว่าเป็นสิ่งที่เลือก

## กางเขนแบบต่าง ๆ

## ในมุทราศาสตร์
กางเขนที่ปรากฏข้างล่างใช้ในการสร้างตราอาร์ม และบางครั้งอาจจะไม่มีความหมายพิเศษแต่อย่างใด

## ในธัชวิทยา

ธงของประเทศหลายประเทศใช้เครื่องหมายกางเขนบนธง รวมทั้งธงของทุกชาติในสแกนดิเนเวียที่เรียกกันว่ากางเขนสแกนดิเนเวีย

### ธงที่ใช้เครื่องหมายกางเขน




### ตัวอย่างของตราอาร์มที่ใช้กางเขน




## อ้างอิง

* Chevalier, Jean (1997). "The Penguin Dictionary of Symbols". Penguin ISBN 0-14-051254-3
* Koch, Rudolf (1955). *The Book of Signs*. Dover, NY. ISBN 0-486-20162-7.
* Drury, Nevill (1985). *Dictionary of Mysticism and the Occult*. Harper & Row ISBN 0-06-062093-5
* Webber, F. R. (1927, rev 1938). *Church Symbolism: an explanation of the more important symbols of the Old and New Testament, the primitive, the mediaeval and the modern church*. Cleveland, OH. OCLC 236708.

## ดูเพิ่ม
* มุทราศาสตร์
* ธัชวิทยา
* นิยามในมุทราศาสตร์
* เครื่องหมายในมุทราศาสตร์

## แหล่งข้อมูลอื่น

หมวดหมู่:สัญลักษณ์
หมวดหมู่:เครื่องหมายในมุทราศาสตร์
หมวดหมู่:ตราอาร์ม
หมวดหมู่:สัญลักษณ์ในศาสนาคริสต์
*
หมวดหมู่:วัตถุมงคลในศาสนาคริสต์
ซีโลไฟซิส

**ซีโลไฟซิส** () เป็นไดโนเสาร์มีความสามารถในการวิ่งอย่างรวดเร็ว เพราะกระดูกของซีโลไฟซิสนั้นกลวง ซีโลไฟซิสยาวประมาณ 3.2 เมตร อาหารของพวกซีโลไฟซิสคือซากสัตว์ที่ตายแล้ว กิ้งก่า และแมลง แต่บางครั้งเมื่อหน้าแล้งมาถึงซึ่งเป็นช่วงหาอาหารลำบาก ซีโลไฟซิสจึงกินพวกเดียวกันด้วย ฟอสซิลของซีโลไฟซิสพบที่รัฐนิวเม็กซิโก ซีโลไฟซิสอยู่ในยุคไทรแอสซิกตอนปลาย เคยมีการพบฟอสซิลของซีโลไฟซิส 1,000 ตัวที่ทุ่งปีศาจ จึงกล่าวว่าซีโลไฟซิสอาจจะอยู่เป็นฝูง แต่นักวิทยาศาสตร์บางคนค้านว่าซีโลไฟซิสไมได้อยู่เป็นฝูง เพียงแต่ตายในที่เดียวกันเท่านั้น

หมวดหมู่:ไดโนเสาร์
การกักกัน

[thumb|280px|[ค่ายกักกันชาวญี่ปุ่นในแคนาดา|ค่ายกักกันชาวญี่ปุ่นแคนาดาในรัฐบริติชโคลัมเบียระหว่างสงครามโลกครั้งที่สอง]]
**การกักกัน** () คือ การจำขังหรือการกักประชาชน ซึ่งมักเป็นชนกลุ่มใหญ่ ให้อยู่ในบริเวณใดบริเวณหนึ่งเป็นการเฉพาะ โดยไม่มีการพิจารณาในศาล พจนานุกรมภาษาอังกฤษ ฉบับออกซฟอร์ด ฉบับตีพิมพ์ ค.ศ. 1989 ให้นิยามว่า: *การกระทำ 'การกักกัน'; การกักขังภายในบริเวณของประเทศหรือสถานที่* การใช้คำนี้ในสมัยปัจจุบันหมายถึงการกระทำต่อบุคคล และมีการแยกความแตกต่างระหว่างการกักกัน ซึ่งมีเหตุผลเพื่อการป้องกันหรือเหตุผลทางการเมือง และการจำขัง (imprisonment) ที่เป็นโทษทางอาญา

การกักกันยังหมายถึงการปฏิบัติของประเทศที่เป็นกลางในช่วงเวลาสงครามในการกักกันกองทัพของคู่สงครามและยุทโธปกรณ์ในดินแดนของตนภายใต้อนุสัญญาเฮก ค.ศ. 1899 และ 1907 (Hague Conventions)

อารยธรรมโบราณอย่างอัสซีเรียใช้วิธีการบังคับการโยกย้ายตั้งถิ่นฐาน (forced resettlement) ของประชากร ในการควบคุมดินแดน แต่ไม่กระทั่งปลายคริสต์ศตวรรษที่ 19 และ 20 จึงมีหลักฐานการบังคับกักกันกลุ่มคนจำนวนมากในค่ายนักโทษ เช่น ในสหรัฐอเมริกา แคนาดา และสหราชอาณาจักร

ปฏิญญาสากลว่าด้วยสิทธิมนุษยชนจำกัดการใช้การกักกัน โดยในมาตรา 9 ระบุว่า "บุคคลใดจะถูกจับ กักขัง หรือเนรเทศโดยพลการมิได้"

## ค่ายเชลย
ค่ายเชลย (internment camp) เป็นศูนย์กักกันขนาดใหญ่ซึ่งสร้างขึ้นมาเพื่อกักกันศัตรูทางการเมือง ต่างด้าวชาติศัตรู บุคคลที่มีอาการจิตเภท สมาชิกของกลุ่มเชื้อชาติหรือศาสนาบางกลุ่ม ผู้อยู่อาศัยที่เป็นพลเรือนในเขตพื้นที่สงครามวิกฤต หรือกลุ่มประชากรอื่น ซึ่งโดยปกติมักมีขึ้นระหว่างสงคราม คำว่า "ค่ายเชลย" ใช้กับสถานที่ซึ่งเลือกผู้ถูกกักกันตามเกณฑ์มาตรฐานบางประการ มิใช่ถูกกักขังเป็นรายบุคคลตามกระบวนการทางกฎหมายอย่างยุติธรรมซึ่งบังคับโดยฝ่ายตุลาการ

จากผลของการทำทารุณพลเรือนที่ถูกกักกันในช่วงความขัดแย้งล่าสุดในช่วงเวลานั้น จึงได้มีการบัญญัติอนุสัญญาเจนีวาที่สี่ขึ้นใน ค.ศ. 1949 เพื่อให้การคุ้มครองพลเรือนในช่วงสงคราม "ในมือ" ของฝ่ายศัตรู และภายใต้การยึดครองใด ๆ ของอำนาจต่างชาติ มี 194 ประเทศให้สัตยาบันในอนุสัญญาดังกล่าว ค่ายเชลยศึกเป็นค่ายเชลยซึ่งมีวัตถุประสงค์เฉพาะเพื่อควบคุมสมาชิกของกองทัพฝ่ายข้าศึกตามนิยามในอนุสัญญาเจนีวาที่สาม และการปฏิบัติต่อเชลยศึกก็มีการบัญญัติไว้ในอนุสัญญานั้นเช่นกัน

## ค่ายกักกัน
นักประวัติศาสตร์ชาวโปแลนด์ Władysław Konopczyński เสนอว่า ค่ายกักกันถูกจัดตั้งขึ้นในโปแลนด์เป็นครั้งแรกในคริสต์ศตวรรษที่ 18 ระหว่างกบฏสหพันธ์บาร์ (Bar Confederation) เมื่อจักรวรรดิรัสเซียจัดตั้งค่ายกักกันสามแห่งสำหรับนักโทษกบฏโปแลนด์ระหว่างรอการเนรเทศไปยังไซบีเรีย

ส่วนค่ายกักกันที่เก่าแก่ที่สุดอาจจัดตั้งขึ้นในสหรัฐอเมริกา เพื่อกักกันพวกเชโรกีหรืออเมริกันพื้นเมืองอื่น ๆ ในคริสต์ทศวรรษ 1830 อย่างไรก็ตาม ค่ายเหล่านี้เดิมเรียกว่า reconcentrados ซึ่งจัดตั้งขึ้นโดยกองทัพสเปนในคิวบาระหว่างสงครามสิบปี (ค.ศ. 1868-1878) และโดยสหรัฐอเมริการะหว่างสงครามฟิลิปปินส์-อเมริกา (ค.ศ. 1899-1902)

## อ้างอิง

## ดูเพิ่ม
* ค่ายกักกัน

*
วิลเลิม ฟัน เดอแฟ็ลเดอ (ผู้ลูก)

**วิลเลิม ฟัน เดอแฟ็ลเดอ** (; เข้าเป็นคริสต์ศาสนิกชน 18 ธันวาคม ค.ศ. 1633 - เสียชีวิต 6 เมษายน ค.ศ. 1707) เป็นจิตรกรจากสาธารณรัฐดัตช์ มีผลงานด้านจิตรกรรมท้องทะเล

## ประวัติ
วิลเลิม ฟัน เดอแฟ็ลเดอ ได้เข้าพิธีรับเข้าเป็นคริสต์ศาสนิกชนในวันที่ 18 ธันวาคม ค.ศ. 1633 ณ ไลเดน ฮอลแลนด์ สาธารณรัฐดัตช์ เป็นบุตรของวิลเลิม ฟัน เดอแฟ็ลเดอ (ผู้พ่อ)

หมวดหมู่:จิตรกรชาวดัตช์
หมวดหมู่:จิตรกรยุคทองของเนเธอร์แลนด์
หมวดหมู่:บุคคลที่เกิดในปี พ.ศ. 2176
หมวดหมู่:บุคคลที่เสียชีวิตในปี พ.ศ. 2250
จอชโกรแบน

***จอชโกรแบน*** () คือผลงานอัลบั้มเพลงชุดแรกของจอช โกรแบน นักร้องชาวอเมริกัน เป็นอัลบั้มสหภาษาอันประกอบไปด้วยภาษาอังกฤษ ภาษาอิตาลี และภาษาฝรั่งเศส อัลบั้มนี้ออกจำหน่ายเมื่อวันที่ 20 พฤศจิกายน พ.ศ. 2552 ทั่วโลก มีเพลงเด่นจากอัลบั้มนี้ได้แก่เพลง "ยูร์สติลล์ยู" ขึ้นชาร์ต *บิลบอร์ด* เพลงร่วมสมัยของผู้ใหญ่ในอันดับที่ 10 และเพลง "ทูแวร์ยูอาร์" เพลงจากละครชุดเรื่อง *[[แอลลีแม็กเบลล์]]* () ขึ้นชาร์ตสูงสุดในอับดับที่ 1 

## รายชื่อเพลง
# "Alla Luce del Sole" (Maurizio Fabrizio, Guido Morra)  – 4:20
# "Gira con Me" (Lucio Quarantotto, David Foster, Walter Afanasieff)  – 4:42
# "You're Still You" (Linda Thompson, Ennio Morricone)  – 3:40
# "Cinema Paradiso" (Se) (Andrea Morricone, Alessio de Sensi)  – 3:25
# "To Where You Are" (Richard Marx, L. Thompson)  – 3:53
# "Aléjate" (Just Walk Away) (Albert Hammond, Marti Sharron, Claudia Brant)  – 4:50
# "Canto Alla Vita" (featuring The Corrs) (Cheope, Antonio Galbiati, Giuseppe Dettori)  – 4:16
# "Let Me Fall" (from Cirque du Soleil's *[[Quidam]]*) (James Corcoran, Benoît Jutras)  – 4:12
# "Vincent (Starry, Starry Night)" (Don McLean)  – 4:39
# "Un Amore per Sempre" (Walter Afanasieff, Marco Marinangeli)  – 4:26
# "Home to Stay" (Amy Foster-Skylark, Jeremy Lubbock)  – 4:33
# "Jesu, Joy of Man's Desiring" (featuring Lili Haydn) (J.S. Bach)  – 5:01
# "The Prayer" (with Charlotte Church) (Carole Bayer Sager, David Foster)  – 4:25
หมวดหมู่:อัลบั้มเพลงของจอช โกรแบน
หมวดหมู่:อัลบั้มเพลงในปี พ.ศ. 2544
หมวดหมู่:อัลบั้มเพลงของค่ายวอร์เนอร์มิวสิก
หมวดหมู่:อัลบั้มเพลงแนวคลาสสิก
หมวดหมู่:อัลบั้มเพลงสหภาษา
อิบัน นาบาร์โร

**อิบัน นาบาร์โร ปัสตอร์** () เป็นนักเทนนิสชาวสเปนเกิดเมื่อวันที่ 19 ตุลาคม ค.ศ. 1981 และเริ่มเทิร์นโปรในปีค.ศ. 2001โดยเขา มีผู้สนับสนุนชุดแข่งคือ หลี่ หนิง ซึ่งในยูเอส โอเพน 2009 เขาตกรอบ 2 ด้วยการแพ้นักหวดเจ้าถิ่น เทย์เลอร์ เดนต์ ไป 3-2 เซต

หมวดหมู่:นักเทนนิสชาวสเปน
หมวดหมู่:บุคคลจากแคว้นบาเลนเซีย
สถานีโทรทัศน์นครหลวงอินโดนีเซีย

[250px|thumb|สำนักงาน [m:en:Media Group|กลุ่มสื่อ, ใน จาการ์ตา. ]]

**สถานีโทรทัศน์นครหลวงอินโดนีเซีย** หรือ "เมโทร ทีวี" () เป็นช่องข่าวฟรีทีวีจากอินโดนีเซีย สำนักงานตั้งอยู่ในจาการ์ตาตะวันตก ก่อตั้งขึ้นเมื่อวันที่ 25 พฤศจิกายน 2543 และปัจจุบันมีสถานีออกอากาศทางโทรทัศน์กว่า 53 แห่งทั่วประเทศ เจ้าของสถานี คือ ซูยา ปาโล (Surya Paloh) ซึ่งเป็นเจ้าของ Media Indonesia รายวัน รวมถึงหนังสือพิมพ์อื่น ๆ ที่เผยแพร่ในส่วนต่าง ๆ ของอินโดนีเซียเป็นส่วนหนึ่งของ มีเดียกรุ๊ป

เป็นสถานีโทรทัศน์เพียงแห่งเดียวที่เสนอข่าวภาษาจีนกลางและไม่มีรายการ sinetron (ละครโทรทัศน์) ในอินโดนีเซียแม้ว่าจะเพิ่งเริ่มออกอากาศรายการบันเทิงและวัฒนธรรมหลากหลายเช่นรายการ e-Lifestyle ข่าวเทคโนโลยี, ข่าวเสียดสีเหตุการณ์ปัจจุบัน แสดง Republik Mimpi (The Dream Republic), รายการเพลงเช่น Musik + และ Idenesia และรายการพิเศษ หรือข่าวภูมิภาค

## รูปแบบช่องรายการ
Metro TV มีแนวคิดที่แตกต่างจากสถานีอื่น ๆ ในอินโดนีเซีย รูปแบบออกอากาศ 24 ชั่วโมงต่อวันโดยมีรายการข่าวที่เน้นทั่วโลก

Metro TV ออกอากาศรายการภาคภาษาอังกฤษใหม่สามรายการ ได้แก่ World News, Indonesia Now และ Talk Indonesia นอกจากนี้ยังมีรายการภาษาจีนเช่น Metro Xin Wen รวมถึง IT สารคดีและ รายการการทำอาหาร มีรายการสร้างแรงจูงใจ Mario Teguh Golden Ways นอกจากนี้ยังแสดงให้เห็นถึงรายการข่าวธุรกิจรวมถึง "ความท้าทายทางเศรษฐกิจ" (Economic Challenges)และ Bisnis Hari Ini (ธุรกิจวันนี้)

เมโทรทีวียังมีฐานข้อมูลซึ่งโดยปกติจะเป็นที่พักอาศัย แต่บางครั้งราคาของผลิตภัณฑ์และเทคโนโลยีใด ๆ ในกลุ่ม infomercial มักออกอากาศในเครือข่ายและสถานีในช่วงเช้าวันหยุดสุดสัปดาห์ กลุ่มนี้ไม่มีส่วนแบ่งในเชิงพาณิชย์ ช่องนี้เป็นเจ้าของโดย Media Group ซึ่งเป็นเจ้าของเดียวกับ Media Indonesia และหนังสือพิมพ์ Lampung Post

อย่างไรก็ตาม Metro TV ไม่ใช่ช่องแรกของอินโดนีเซียที่ออกอากาศเป็นภาษาอังกฤษ RCTI เป็นช่องทางแรกของอินโดนีเซียที่ออกอากาศเป็นภาษาอังกฤษ ออกอากาศเมื่อวันนี้อินโดนีเซียเมื่อวันที่ 1 พฤศจิกายน 2539 รายการข่าวภาษาอังกฤษนี้ทำขึ้นโดยมีกลุ่มเป้าหมายเฉพาะในใจ: ชาวต่างชาติที่ต้องการทราบข่าวล่าสุดและข้อมูลเพิ่มเติมเกี่ยวกับอินโดนีเซีย สิ้นสุดลงในปี พ.ศ. 2544 หลังจากนั้นเมโทรทีวีได้ออกอากาศ *Metro This Morning* และ *News Flash*. *Metro This Morning* ในปลายเดือนมีนาคม 2550 เมโทรทีวีเป็นช่องรายการข่าวเดียวในอินโดนีเซียจนถึงปี 2551 เมื่อ Lativi ได้เปลี่ยนชื่อเป็น tvOne อีกครั้งโดยทิ้งละครซิทคอมทั้งหมด เช่นเดียวกับละครน้ำเน่าเช่นเดียวกัน

## การออกอากาศ
* ผ่านฟรีทีวี
* ออกอากาศทางระบบอนาล็อกในอินโดนีเซีย
* ทางเคเบิล

## แหล่งข้อมูลอื่น
* เว็บไซต์สถานี 

หมวดหมู่:สถานีโทรทัศน์
หมวดหมู่:ผู้ผลิตรายการข่าว
หมวดหมู่:ประเทศอินโดนีเซีย
หมวดหมู่:สถานีโทรทัศน์ในประเทศอินโดนีเซีย
รัฐแมนิโทบา

**รัฐแมนิโทบา** () เป็นรัฐบนที่ราบแพร์รีแคนาดา ของแคนาดามีพื้นที่ 649,950 ตร.กม. (250,900 ตร.ไมล์) รัฐแมนิโทบาติดต่อกับรัฐออนแทรีโอทางตะวันออกและรัฐซัสแคตเชวันทางตะวันตก และดินแดนนูนาวุต ทางตอนเหนือ และติดกับรัฐนอร์ทดาโคตาและรัฐมินนิโซตา ของสหรัฐทางตอนใต้ รัฐแมนิโทบามีเส้นแนวชายฝั่งทะเลบริเวณอ่าวฮัดสันที่เชอร์ชิลล์

รัฐแมนิโทบามีประชากร 1,213,815 (โดยประมาณ จากข้อมูลปี 2009) มากกว่าครึ่งอยู่ในเมืองหลวง วินนิเพก (ประชากร 730,305 คน) ถือเป็นเมืองที่ใหญ่ที่สุดเป็นอันดับ 8 ของแคนาดา ในด้านจำนวนประชากร และเมืองปกครองด้วยตนเองที่ใหญ่ที่สุดเป็นอันดับ 7 ของแคนาดา 

รัฐแมนิโทบาเข้าร่วมสมาพันธ์เมื่อวันที่ 15 กรกฎาคม ค.ศ. 1870

## อ้างอิง

แมนิโทบา
แมนิโทบา
รัฐนิวบรันสวิก

[270px|thumb|รัฐนิวบรันสวิก Legislative Building in [เฟรดริกตัน]]
**รัฐนิวบรันสวิก** () เป็นรัฐในกลุ่มรัฐภาคพื้นสมุทร 1 ใน 3 ของแคนาดา และเป็นรัฐที่ใช้สองภาษาเป็นหลัก (ภาษาฝรั่งเศสและภาษาอังกฤษ) ในสมาพันธรัฐ มีเมืองหลวงคือเฟรดริกตัน สถิติจำนวนประชากรของรัฐในปี 2009 อยู่ที่ 748,319 โดยส่วนใหญ่พูดภาษาอังกฤษ แต่ส่วนใหญ่สามารถสื่อสารภาษาฝรั่งเศสได้ (32%)  ส่วนใหญ่คืออคาเดีย

ที่มาของชื่อรัฐมาจากการแปลภาษาอังกฤษและฝรั่งเศสของเมืองเบราน์ชไวค์ ทางตอนเหนือของเยอรมนี ที่ประสูติของสมเด็จพระเจ้าจอร์จที่ 3 แห่งสหราชอาณาจักร

## อ้างอิง

นิวบรันสวิก
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
นิวบรันสวิก
รัฐโนวาสโกเชีย

**รัฐโนวาสโกเชีย** () เป็นรัฐในแคนาดา ตั้งอยู่ทางชายฝั่งตะวันออกเฉียงใต้ของแคนาดา เป็นรัฐที่มีพลเมืองหนาแน่นที่สุดของแคนาดาทางฝั่งมหาสมุทรแอตแลนติก มีเมืองหลวงคือ แฮลิแฟกซ์ เป็นเมืองศูนย์กลางทางเศรษฐกิจของรัฐ รัฐโนวาสโกเชียยังเป็นรัฐที่เล็กเป็นอันดับ 2 ของแคนาดา กับพื้นที่ 55,284 ตร. กม. (21,300 ตร. ไมล์) มีประชากร 939,531 คน ถือเป็นรัฐที่มีประชากรน้อยที่สุดเป็นอันดับ 4 ของประเทศ ถึงแม้จะมีประชากรหนาแน่นเป็นอันดับ 2

เศรษฐกิจของรัฐโนวาสโกเชีย โดยทั่วไปเป็นแหล่งทรัพยากรมาแต่เดิม แต่ก็มีความหลากหลายขึ้นตั้งแต่กลางศตวรรษที่ 20 มีอุตสาหกรรมประมง การทำเหมืองแร่ การป่าไม้ และเกษตรกรรม ยังคงเป็นสิ่งสำคัญมาก และยังมีการท่องเที่ยว เทคโนโลยี ภาพยนตร์ ดนตรี และเป็นแหล่งเงินทุน

## อ้างอิง

โนวาสโกเชีย
โนวาสโกเชีย
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
หมวดหมู่:อดีตอาณานิคมของสกอตแลนด์
รัฐพรินซ์เอดเวิร์ดไอแลนด์

**พรินซ์เอดเวิร์ดไอแลนด์** () เป็นรัฐของแคนาดา ประกอบด้วยเกาะในชื่อเดียวกัน เป็นรัฐในกลุ่มรัฐภาคพื้นสมุทรและยังเป็นรัฐที่เล็กที่สุดทั้งในแง่พื้นที่และประชากร (ไม่รวมดินแดน) จากข้อมูลในปี 2009 มีผู้อยู่อาศัยอยู่ 140,402 คน มีพื้นที่ 5,683.91 ตร.กม. (2,194.57 ตร.ไมล์)  และยังเป็นเกาะที่ใหญ่ที่สุดเป็นอันดับ 104 ของโลก และใหญ่ที่สุดเป็นอันดับ 23 ของแคนาดา เกาะนี้ตั้งชื่อตามเจ้าชายเอดเวิร์ด ออกุสตุส ดยุคแห่งเคนท์และสตราเธิร์น (1767–1820) พระโอรสองค์ที่ 4 ของสมเด็จพระเจ้าจอร์จที่ 3 แห่งสหราชอาณาจักร และเป็นพระบิดาของสมเด็จพระราชินีนาถวิกตอเรียแห่งสหราชอาณาจักร

## อ้างอิง

พรินซ์เอดเวิร์ดไอแลนด์
พรินซ์เอดเวิร์ดไอแลนด์
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎

พรินซ์เอดเวิร์ด
การต่อสู้ด้วยโต๊ะ บันได และเก้าอี้

**การต่อสู้ด้วยโต๊ะ บันได และเก้าอี้** () เป็นวิธีหนึ่งของมวยปล้ำอาชีพ ส่วนใหญ่มาจาก WWE

## แมทช์

## ดูเพิ่ม
* ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์

## อ้างอิง

หมวดหมู่:เวิลด์เรสต์ลิงเอ็นเตอร์เทนเมนต์
หมวดหมู่:แมทช์การปล้ำต่างๆของมวยปล้ำอาชีพ
แอนแนโพลิส

**แอนแนโพลิส** () เป็นเมืองหลวงของรัฐแมริแลนด์ มีประชากรราว 36,524 คน (ข้อมูลโดยประมาณ ในปี 2008) และเป็นเคาน์ตีซีต (เมืองหลวงมณฑล) ของแอนน์อะรันเดลเคาน์ตี ตั้งอยู่บริเวณอ่าวเชสพีก ปากแม่น้ำเซเวิร์น ห่างจากทางตอนใต้ของเมืองบอลทิมอร์ 26 ไมล์ (42 กม.) และห่างจากทางตะวันออกของวอชิงตัน ดี.ซี. 29 ไมล์ (47 กม.) เมืองนี้ยังเคยเป็นเมืองหลวงชั่วคราวของสหรัฐอเมริกาในปี 1783–1784

## อ้างอิง

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐแมริแลนด์
หมวดหมู่:เมืองหลวงเก่าของสหรัฐ
รัฐนิวฟันด์แลนด์และแลบราดอร์

**รัฐนิวฟันด์แลนด์และแลบราดอร์** () เป็นรัฐของแคนาดา ทางชายฝั่งแอตแลนติก ทางตะวันออกเฉียงเหนือของทวีปอเมริกาเหนือ เป็นส่วนตะวันออกสุดของรัฐแคนาดา ประกอบด้วย 2 ส่วนคือ เกาะนิวฟันด์แลนด์ทางตะวันออกของชายฝั่ง และแลบราดอร์บนแผ่นดินใหญ่ทางตะวันตกเฉียงเหนือของเกาะ
เมืองหลวงของมณฑลนิวฟันแลนด์คือ เซนต์จอห์นส์ (St. Johns) ตั้งอยู่บนคาบสมุทรอะวาลอน ฝั่งตะวันออกของเกาะนิวฟันแลนด์ เป็นเมืองที่เก่าแก่ที่สุดในอเมริกาเหนือ แต่เป็นมณฑลสุดท้ายที่เข้าร่วมการก่อตั้งประเทศแคนาดา  

จากข้อมูลเดือนมกราคม ค.ศ. 2009 มีประชากรอยู่ราว 508,990 และประมาณ 94% ของผู้อยู่อาศัยในรัฐอาศัยอยู่บนเกาะนิวฟันด์แลนด์ (รวมถึงเกาะบริวารเล็ก ๆ) เกาะนิวฟันด์แลนด์มีภาษาท้องถิ่นเฉพาะของตัวเอง ภาษาอังกฤษ ภาษาฝรั่งเศส และภาษาไอริช

## อ้างอิง

นิวฟันด์แลนด์และแลบราดอร์
นิวฟันด์แลนด์และแลบราดอร์
หมวดหมู่:อดีตอาณานิคมของอังกฤษ
นอร์ทเวสต์เทร์ริทอรีส์

**นอร์ทเวสต์เทร์ริทอรีส์** () เป็นดินแดนของแคนาดา ตั้งอยู่ทางตอนเหนือของแคนาดา ติดต่อกับอีก 2 ดินแดนของแคนาดาคือยูคอน ทางตะวันตกและนูนาวุต ทางตะวันออก และติดกับอีก 3 รัฐคือ รัฐบริติชโคลัมเบียทางตะวันตกเฉียงใต้ รัฐแอลเบอร์ตาและรัฐซัสแคตเชวัน  ทางใต้ มีพื้นที่ 1,140,835 ตร.กม. (440,000 ตร.ไมล์) และมีประชากร 41,464 คน (ข้อมูลปี 2006) และเพิ่มขึ้น 11.0% ในปี 2001 มีเมืองหลวงคือ เยลโลว์ไนฟ์ ตั้งแต่ปี 1967

## อ้างอิง

หมวดหมู่:รัฐและดินแดนของประเทศแคนาดา
หมวดหมู่:รัฐและดินแดนที่ก่อตั้งในปี พ.ศ. 2413
หมวดหมู่:ภูมิภาคในอาร์กติก
เครื่องฉายภาพ

thumb|ภาพจากเครื่องฉายภาพที่ใช้ในระบบโรงภาพยนตร์ในบ้าน

**เครื่องฉายภาพ** หรือ **เครื่องฉายวีดิทัศน์** () เป็นอุปกรณ์สำหรับฉายภาพจากสัญญาณวิดีโอ ผ่านระบบเลนส์ไปยังฉากรับภาพ โดยใช้ไฟที่สว่างและจ้าในการฉายภาพ โดยเครื่องฉายภาพรุ่นใหม่ สามารถแก้ไข ส่วนโค้งเว้า ความคมชัด ส่วนประกอบของภาพ และอื่น ๆ ด้วยการปรับโดยผู้ใช้เอง เครื่องฉายภาพได้รับการใช้อย่างกว้างขวางในการนำเสนองานในห้องประชุม ห้องเรียน หรือ แม้แต่ใช้เป็นโรงภาพยนตร์ในบ้าน เครื่องฉายภาพจึงกลายเป็นที่นิยมและถูกใช้อย่างกว้างขวาง

เครื่องฉายภาพในปัจจุบัน มีเทคโนโลยีที่ใช้ 3 ชนิด คือ

thumb|เครื่องฉายภาพแบบซีอาร์ที
* **เครื่องฉายภาพชนิด[[หลอดรังสีแคโทด]]** (CRT projector) ใช้หลอดรังสีแคโทด จะมีสามหลอดสี คือ สีน้ำเงิน สีเขียว และสีแดง โดยหลอดสีทั้งสามสามารถเลื่อนเพื่อปรับองศาของภาพให้ถูกต้องได้ เครื่องฉายภาพชนิดนี้เป็นชนิดที่เก่าแก่ที่สุด ไม่จำเป็นต้องดูแลรักษามาก แต่ดูไม่สวยงามเพราะเครื่องฉายมีขนาดใหญ่ แต่มีข้อดีคือสามารถฉายภาพให้เป็นภาพขนาดใหญ่ในราคาที่ถูกกว่า

* **เครื่องฉายภาพชนิดฉายแสงผ่านแผ่น[[แอลซีดี]]** (LCD projector) เป็นเครื่องฉายภาพที่มีระบบกลไกข้างในที่ไม่ซับซ้อน ทำให้เป็นเครื่องฉายภาพที่ถูกใช้อย่างกว้างขวาง เพราะราคาถูก เครื่องฉายภาพชนิดนี้มีปัญหาด้านการมองเรียกว่า screen door effect หรือ pixilation effect ซึ่งเราจะมองเห็นภาพเป็นจุด เป็นเหลี่ยมขนาดเล็ก และหลอดไฟมีราคาสูง

การฉายภาพบนเครื่องฉายภาพชนิดแอลซีดี ใช้หลอดไฟชนิดเมทัลฮาไลด์ ส่งแสงไปยังปริซึมเพื่อกระจายแสงไปยังแผงซิลิคอนสามสี คือ แดง เขียว น้ำเงิน เพื่อส่งภาพเป็นสัญญาณวิดีโอ เมื่อแสงผ่านแผงซิลิคอนนี้แล้ว แต่ละพิกเซลจะเปิดออกหรือปิดลง เพื่อให้ภาพ ทั้งระดับสีและการไล่สีตามที่ต้องการ สาเหตุที่เราใช้ หลอดเมทัลฮาไลด์เพราะสามารถให้อุณหภูมิของสีและระดับสีที่ถูกต้องที่สุด ทั้งยังสามารถให้ความสว่างของแสงสูงในพื้นที่ที่มีขนาดเล็กได้ เครื่องฉายภาพแอลซีดีรุ่นปัจจุบัน จะมีความสว่างประมาณ 2000-4000 ลูเมน

* **เครื่องฉายภาพชนิด DLP** (DLP projector) ใช้เทคโนโลยีที่ชื่อว่า Digital Light Processor ของ Texas Instrument มีตัวกำเนิดแสงที่เล็กมากเรียกว่า Digital Micromirror Device (DMDs) เครื่องฉายภาพชนิดนี้ทำงานโดยปรกติจะใช้ DMD 2 ตัวจะใช้จานหมุนติดกระจกเพื่อสร้างสี

ปัญหาของเครื่องฉายภาพชนิดนี้คือ Rainbow effect คือผู้ที่ดูภาพที่ฉายไปสีขาว เป็นสีรุ้ง แต่สามารถแก้ปัญหาได้โดยใช้ระบบใหม่ซึ่งใช้ DMD 3 ตัว ความเร็วในการหมุนของจานหมุนติดกระจกที่สูงขึ้น และสามารถให้สีหลักได้อย่างถูกต้อง
แมคคอย ไทเนอร์

**อัลเฟรด แมคคอย ไทเนอร์** (, 11 ธันวาคม ค.ศ. 1938 – 6 มีนาคม ค.ศ. 2020) นักเปียโนแจ๊สชาวอเมริกัน มีชื่อเสียงจากการเป็นนักดนตรีร่วมวงควอร์เททของจอห์น โคลเทรน และผลงานเดี่ยว

แมคคอย ไทเนอร์ เริ่มเล่นดนตรีตั้งแต่อายุ 13 ปี เริ่มอาชีพการแสดงโดยร่วมวงดนตรี *Jazztet* ของเบนนี กอลสันและอาร์ต ฟาร์มเมอร์ในปี 1960 จากนั้นไปร่วมวงจอห์น โคลเทรน ควอร์เท็ท ระหว่างปี 1961–1965 ไทเนอร์ลาออกจากวงของโคลเทรน เป็นศิลปินเดี่ยว และตั้งวงดนตรีของตัวเอง ตั้งแต่ปี 1966

## อ้างอิง

## แหล่งข้อมูลอื่น
* McCoy Tyner Official Homepage

หมวดหมู่:นักเปียโน
หมวดหมู่:นักดนตรีแจ๊สชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดอีเล็คตร้าเรเคิดส์
หมวดหมู่:ศิลปินสังกัดอิมพัลส์! เรเคิดส์
หมวดหมู่:ศิลปินสังกัดเทลาร์กเรเคิดส์
หมวดหมู่:บุคคลจากฟิลาเดลเฟีย
สาธารณรัฐซาคา (ยาคูเตีย)

right|thumb|250px|แผนที่ตั้งและนิคมสำคัญของยาคูเตียและพื้นที่ใกล้เคียง
**ยาคูเตีย** (; ) หรือชื่อทางการว่า **สาธารณรัฐซาคา (ยาคูเตีย)** (; ) เป็นเขตการปกครองของสหพันธรัฐรัสเซีย กินพื้นที่ครึ่งหนึ่งของเขตสหพันธ์ตะวันออกไกล มีพื้นที่ 3,100,000 ตร.กม. (1,200,000 ตร.ไมล์) และมีประชากรน้อยกว่า 1 ล้านคน มีเมืองหลวงคือ ยาคุตสค์

## อ้างอิง

ซาคา (ยาคูเตีย)
หมวดหมู่:รัฐและดินแดนที่ก่อตั้งในปี พ.ศ. 2465
หมวดหมู่:สาธารณรัฐซาคา (ยาคูเตีย)
โมมองก้า

**โมมองก้า** เป็นตัวละครจากการ์ตูนญี่ปุ่นเรื่อง วันพีซ

**พลเรือโท โมมองก้า** (モモンガ中将, *Momonga Chūjō*) เป็นหนึ่งในห้าพลเรือโท ที่นำทัพบัสเตอร์คอลในการโจมตีที่เอนิเอสล๊อบบี้ เขาปรากฏตัวอีกครั้งโดยการเป็นตัวแทนของกองทัพเรือเพื่อมาเชิญโบอา แฮนค็อกหนึ่งในเจ็ดเทพโจรสลัดให้ไปรบกับหนวดขาวที่เกาะอเมซอน ลิลี่

## ลักษณะภายนอก
โมมองก้าเป็นผู้ชายที่มีทรงผมโมฮอคและไว้หนวด เขาแต่งตัวเหมือนกับทหารเรือทั่วๆไป โดยเขาสวมเสื้อสูทลายแถบแนวตั้งสีน้ำเงินขาวและพาดเสื้อคลุมทหารเรือไว้ที่บ่า เมื่อเทียบโดยทั่วไปแล้วเขาไปคนที่มีความสูงระดับปกติอีกทั้งยังเป็นคนที่หุ่นดีอีกด้วย

## บุคลิก
โมมองก้า เป็นคนที่จริงจังมาก มักที่จะปฏิบัติตามหน้าที่ที่ได้รับอย่างเคร่งครัด แต่ถึงขณะนี้ยังไม่รู้ว่าระดับความยุติธรรมของโมมองก้าอยู่ระดับไหน โมมองก้าเป็นคนที่ค่อนข้างใส่ใจลูกน้อง และยังเป็นคนที่ฉลาดอีกด้วย จากการที่สามราถหาวิธีแก้การโจมตีของ โบอา แฮนค็อก ได้ภายในเวลาชั่วอึดใจ

## พลังและความสามารถ
จากยศของโมมองก้า ทำให้สามารถคาดเดาได้ว่าโมมองก้านั้นมีความสามรถทั้งทางด้านจิตใจและร่างกายที่แข็งแกร่ง ขณะตอนที่เขารอแฮนค็อกเพื่อพาไปศูนย์บัญชาการใหญ่ เขาจัดการจ้าวแห่งท้องทะเลจากข้างในได้ และยังสามารถปัดป้องพลังจากผลปิศาจของแฮนค็อกโดยการแทงเข้าที่มือตัวเองอีกด้วย ใช้ความเจ็บปวดเพื่อระงับอารมณ์ของตัวเองเพื่อไม่ให้กลายเป็นหิน แฮนค็อกยังพูดอีกว่าเพราะประสบการณ์ทำให้สามารถหลีกเลี่ยงการกลายเป็นหิน โมมองก้าเตือนแฮนค็อกกลับว่าถึงแม้ว่าเขาจะไร้ลูกน้องก็อย่าดูถูกความสามารถของเขานัก

## เกร็ดเล็กน้อย
* ชื่อของ โมมองก้า รวมไปถึงพลเรือโทที่ปรากฏตัวจากการเรียกของบัสเตอร์คอล นั้นบอกในหนังสือ One Piece Yellow
* ชื่อของ โมมองก้า น่าจะมีที่มาจาก กระรอกบินของญี่ปุ่น, *Pteromys momonga*

## แหล่งข้อมูลอื่น
* One Piece Encyclopedia 

## อ้างอิง


หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2549
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นพลเรือโท
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครชายในอนิเมะและมังงะ
นัมเบอร์วันส์ (อัลบั้มเดสทินีส์ไชลด์)

***นัมเบอร์วันส์*** () คืออัลบั้มเพลงฮิตจากเดสทินีส์ไชลด์ วงดนตรีหญิงล้วนแนวอาร์แอนด์บี ชาวอเมริกัน ซึ่งได้รวมเพลงจากอัลบั้ม *[[เดอะไรติงส์ออนเดอะวอลล์]]*, *[[เซอร์ไวเวอร์ (อัลบั้ม)|เซอร์ไวเวอร์]]*, *[[ดิสอิสรีมิกซ์]]*, และ *[[เดสทินีฟูล์ฟิลด์]]* ของพวกเธอ

อัลบั้มนี้ได้วางจำหน่ายวันที่ 21 ตุลาคม พ.ศ. 2548 ในสหรัฐอเมริกา และอยู่ในอันดับที่ 1 ของชาร์ต บิลบอร์ด 200 และที่ 6 ในชาร์ตอัลบั้มแห่งสหราชอาณาจักร นอกจากนั้นอัลบั้มนี้เป็นอัลบั้มเพลงฮิตจากวงดนตรีหญิงล้วนที่มียอดขายสูงที่สุด

## รายชื่อเพลง

โปรดิวเซอร์เสียงร้อง: บียอนเซ่ โนวส์, LaShawn Daniels, Kevin "She'kspere" Briggs

### เพลงเพิ่มเติม
* "Brown Eyes" ** (เพลงเพิ่มเติมในต่างประเทศ) **
* "So Good" ** (เพลงเพิ่มเติมในฉบับประเทศญี่ปุ่น) **
* "Nasty Girl" ** (เพลงเพิ่มเติมในฉบับประเทศญี่ปุ่น) **

### ฉบับแผ่นคู่
ฉบับนี้เป็นฉบับที่บรรจุแผ่นจำนวน 2 แผ่น โดยมีซีดีอัลบั้มด้านหนึ่ง (รายชื่อเพลงอยู่ข้างบน) และดีวีดีที่มีมิวสิกวิดีโออื่นๆ :

# ไลฟ์อินแอตแลนตา (วิดีโอประชาสัมพันธ์ดีวีดี)
# "No, No, No Part 2" (ร่วมกับ Wyclef Jean)
# "Say My Name"
# "Survivor" 
# "Bootylicious"
# "Independent Women Part I"
# "Lose My Breath"
# "Soldier" (ร่วมกับที.ไอ.และ ลิล เวย์น)
# "Cater 2 U"

* This edition's case and liner notes are incorrectly printed as featuring seven music videos on the DVD side, which is believed to be because, member Michelle Williams, does not appear in the video for "No, No, No Part 2".

### วอลมาร์ตเอกซ์คลูซีฟดีวีดี
อัลบั้มนี้ได้วางจำหน่ายในรูปแบบของ 2 แพ็กพิเศษ (Exclusive 2-Pack) ที่วอลมาร์ต ซึ่งมีซีดีและดีวีดีพิเศษที่ใช้ชื่อว่า  "แฟนแพ็ก 2"  ("Fan Pack II")

**ดีวีดีพิเศษ :**
* "Girl"  (การแสดงสด) 
* "Cater 2 U"  (การแสดงสด) 
* On The Road with Destiny's Child and The Ronald McDonald House
* Video Megamix featuring "Lose My Breath"
* เคลลี โรว์แลนด์ - "Train on a Track"  (มิวสิกวิดีโอ) 
* Michelle Williams - " Do You Know"  (มิวสิกวิดีโอ) 
* บียอนเซ่ - " Me, Myself and I"  (มิวสิกวิดีโอ) 
* ไลฟ์อินแอตแลนตา  (วิดีโอประชาสัมพันธ์ดีวีดี) 

อัลบั้มในรูปแบบ 2 แพ็กพิเศษ มีวางจำหน่ายที่วอลมาร์ตในเวลาที่จำกัดเท่านั้น

## ชาร์ต

## อ้างอิง

หมวดหมู่:อัลบั้มเพลงในปี พ.ศ. 2548
หมวดหมู่:อัลบั้มเพลงของเดสทินีส์ไชลด์
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงแนวป็อป
หมวดหมู่:อัลบั้มเพลงแนวอาร์แอนด์บี
หมวดหมู่:อัลบั้มเพลงแนวฮิปฮอป
หมวดหมู่:อัลบั้มเพลงฮิต
จอห์น ไจแอนท์

**จอห์น ไจแอนท์** เป็นตัวละครจากการ์ตูนญี่ปุ่นเรื่อง วันพีซ

**พลเรือโท จอห์น ไจแอนท์** (ジョン・ジャイアント中将 *Jon Jaianto Chūjō*) เป็นทหารเรือคนหนึ่งที่ประจำการที่ศูนย์บัญชาการ และเป็นหัวหน้าทหารเรือที่เป็นเผ่าพันธุ์คนยักษ์

## ลักษณะภายนอก
จอห์น ไจแอนท์ เป็นเผ่าคนยักษ์ โดยที่ตัวเขานั้นสูงกว่าคนปกติหลายเท่า เขาใส่หมวกสีแดงมีสัญลักษณ์ของกองทัพเรือ ชุดคลุมของเขาจะต่างจากทหารเรือทั่วๆ ไป เสื้อของเขาจะมีสีเหลืองและมีเหรียญประดับหลายเหรียญอยู่ที่หน้าอกซ้าย เขาสวมใส่เสื้อคลุมทั้งตัวโดยสวมใส่ที่แขนด้วย ซึ่งแตกต่างจากทหารเรือทั่วๆ ไปที่มักจะพาดไว้ที่บ่าเฉยๆ จอห์น ไจแอนท์ สวมเสื้อเชิ้ตสีส้มไว้ข้างใต้อีกที

จอห์น ไจแอนท์ยังถือดาบขนาดใหญ่เทียบเท่ากับตัวของเขาเอง โดยที่พาดไว้ที่บ่า

## เกร็ดเล็กน้อย
* ชื่อและยศของ จอห์น ไจแอนท์ นั้นบอกในหนังสือ One Piece Yellow
* จอห์น ไจแอนท์เป็นคนที่สองของทหารเรือที่เป็นเผ่าคนยักษ์ โดยที่คนแรกคือ แฮควาร์ ดี เซาโล และทั้งสองคนก็เป็น พลเรือโททั้งคู่

## แหล่งข้อมูลอื่น
* One Piece Encyclopedia 

หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2542
หมวดหมู่:ตัวละครที่เป็นพลเรือโท
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่เป็นยักษ์‎
หมวดหมู่:ตัวละครชายในอนิเมะและมังงะ
ฮอร์เฮ การ์ซีอา

**ฮอร์เฮ การ์ซีอา** () เกิดเมื่อวันที่ 28 เมษายน ค.ศ. 1973 เป็นนักแสดงและนักแสดงตลกชาวอเมริกันเชื้อสายชิลีและคิวบา มีชื่อเสียงจากผลงานการแสดงในบท เฮกเตอร์ โลเปซ ในรายการ *Becker* และร่วมแสดงบท ฮิวโก "เฮอร์ลีย์" เรเยส ในซีรีส์โทรทัศน์อเมริกัน เรื่อง *[[อสุรกายดงดิบ]]* การ์เซียยังแสดงสแตนด์อัปคอเมดี ด้วย

ในซีรีส์เรื่อง *[[อสุรกายดงดิบ]]* เดิมเขาเข้ามาทดสอบบทซอว์เยอร์ แต่แล้วทางนักเขียนบทได้เขียนบทเฮอร์ลีย์ให้เขาโดยเฉพาะ โดยโปรดิวเซอร์ได้เห็นเขาจากการแสดง *Curb Your Enthusiasm* คืนก่อนที่จะมีการทดสอบบท และได้สร้างตัวละครฮิวโก เรเยส มาพิเศษเพื่อเขาโดยเฉพาะ

## อ้างอิง

หมวดหมู่:นักแสดงอเมริกัน
หมวดหมู่:บุคคลจากโอมาฮา
โอนิงุโมะ

**โอนิงุโมะ** เป็นตัวละครจากการ์ตูนญี่ปุ่นเรื่อง วันพีซ

**พลเรือโท โอนิงุโมะ** (オニグモ中将, *Onigumo Chūjō*) เป็นหนึ่งในห้าพลเรือโท ที่นำทัพบัสเตอร์คอลในการโจมตีที่เอนิเอสล๊อบบี้

## บุคลิก
เขาเป็นคนที่เชื่อมั่นในความยุติธรรมเป็นที่สุด จากตอนที่ทหารพยายามที่จะขัดคำสั่งของโอนิงุโมะที่จะโจมตีเรือลำหนึ่งที่มีทหารบนเรือ 1000 คนเพียงเพื่อที่จะเอาชีวิตของลูฟี่ โอนิงุโมะจึงตัดสินใจที่จะยิงทหารคนดังกล่าวทิ้งทันที โอนิงุโมะเต็มใจยอมเสียสละคนจำนวนหนึ่งเพียงเพื่อจะปราบสิ่งที่ ชั่วร้าย

## พลังและความสามารถ
จากยศของโอนิงุโมะ ทำให้โอนิงุโมะสามารถนำทัพเรือเข้าโจมตีตามคำสั่งจากบัสเตอร์คอลได้

### ผลปิศาจ
โอนิงุมะน่าจะมีพลังจากผลปิศาจสายโซอนทำให้เขาสามารถงอกแขนสีดำสามคู่ซึ่งมีลักษณะเหมือนแมงมุมออกมาจากหลังได้ จากแขนแมงมุมรวมกับแขนของเขาเอง ทำให้เขาสามารถใช้ดาบคัทลาสแปดเล่มได้ซึ่งคล้ายกับวิชาหกดาบของมนุษย์ปลาหมึก ฮัจจัง

## เกร็ดเล็กน้อย
* โอนิงุโมะ (鬼蜘蛛) แปลว่า แมงมุมปิศาจ

## แหล่งข้อมูลอื่น
* One Piece Encyclopedia 

## อ้างอิง


หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2549
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นพลเรือโท
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครชายในอนิเมะและมังงะ
นิวัฒน์ ศรีสวัสดิ์

**นิวัฒน์ ศรีสวัสดิ์**  (19 สิงหาคม พ.ศ. 2490 – 19 เมษายน พ.ศ. 2568) เป็นอดีตนักฟุตบอลชาวไทย เคยเป็นผู้ทำประตูให้ทีมฟุตบอลทีมชาติไทยมากที่สุดกับจำนวน 55 ประตู และเนื่องจากในขณะนั้นสนามเหย้าของทีมชาติไทยคือสนามศุภชลาศัย ทำให้เขาได้รับฉายาว่า *สิงห์สนามศุภ*

## ประวัติ
นิวัฒน์ ศรีสวัสดิ์ เกิดเมื่อวันที่ 19 สิงหาคม พ.ศ. 2490 ที่ตำบลบ้านกร่าง อำเภอเมืองพิษณุโลก จังหวัดพิษณุโลก เริ่มเล่นฟุตบอลมาตั้งแต่ระดับชั้นประถมศึกษา ในตำแหน่งผู้รักษาประตูของโรงเรียนจ่าการบุญ ภายหลังเปลี่ยนมาเล่นเป็นศูษย์หน้าตอนเข้าโรงเรียนพิษณุโลกพิทยาคม จนทำให้พาทีมครองแชมป์รุ่นจิ๋วของจังหวัดได้ 3 ปีซ้อน กระทั่งปี พ.ศ. 2507 ซึ่งขณะนั้นอายุได้ 17 ปี ได้เข้ามาศึกษาต่อในกรุงเทพฯ และศึกษาที่โรงเรียนพลานามัย ซึ่งต่อมาได้เปลี่ยนสถานะเป็นสถาบันการพลศึกษาและมหาวิทยาลัยการกีฬาแห่งชาติในที่สุด นิวัฒน์ลงเล่นในรายการฟุตบอลระดับอุดมศึกษา ปีถัดมา พ.ศ. 2508 ทางวิทยาลัยพลศึกษางดส่งทีมเข้าแข่งขัน นิวัฒน์จึงย้ายไปเล่นให้กับทีมของโรงเรียนปานะพันธุ์ สถาบันลูกหนังอันเลื่องชื่อแห่งวงการขาสั้นในเมืองไทย และสร้างชื่อเสียงเป็นที่รู้จักในวงการลูกหนังขาสั้น ก่อนจะเล่นให้กับสโมสรราชวิถี รุ่นเดียวกับ อำนาจ เฉลิมชวลิต, พิทักษ์ ศิลป์ประสิทธิ์, สิทธิพร ผ่องศรี, ปรีชา กิจบุญ ฯลฯ โดยมี สำเริง ไชยยงค์ เป็นหัวหน้าผู้ฝึกสอน ต่อมาได้ย้ายเข้าสโมสรการท่าเรือไทย เขามีครูสอนฟุตบอลคือ  นายเดือน ดารา หรือเหงียน วัน ดึ๊ก อดีตนักฟุตบอลทีมชาติเวียดนามใต้ก่อนโอนสัญชาติเป็นไทย (บิดาของดาวยศ ดารา อดีตนักฟุตบอลทีมชาติไทยเช่นกัน) และอาจารย์สำเริง ไชยยงค์ ปรมาจารย์ลูกหนัง 

### ทีมชาติไทย
นิวัฒน์ เล่นให้ฟุตบอลทีมชาติไทยเป็นครั้งแรกในการแข่งขันฟุตบอลเอเชียเยาวชนที่ประเทศฟิลิปปินส์ เมื่อ พ.ศ. 2509 และได้รับรางวัลอันดับที่ 3 นอกจากนี้ยังเป็นเป็นหนึ่งในนักฟุตบอลตัวหลักของทีมชาติไทยที่เข้าไปเล่นฟุตบอลในโอลิมปิกฤดูร้อน 1968 รอบสุดท้าย ที่ประเทศเม็กซิโก นอกจากนี้ยังได้รับชนะเลิศการแข่งขันฟุตบอลชิงถ้วยพระราชทานคิงส์คัพ ครั้งที่ 12 และเป็นผู้รับถ้วยในฐานะกัปตันทีมชาติ โดยเขาเล่นให้กับทีมชาติไทยระหว่างปี พ.ศ. 2509 - พ.ศ. 2522

### เสียชีวิต
นิวัฒน์ เสียชีวิตเมื่อวันที่ 19 เมษายน พ.ศ. 2568

## เกียรติประวัติ
### ทีมชาติไทย
* ฟุตบอลชิงถ้วยพระราชทานคิงส์คัพ ครั้งที่ 12 ปี พ.ศ. 2522 : ชนะเลิศ

## อ้างอิง

หมวดหมู่:นักฟุตบอลในโอลิมปิกฤดูร้อน 1968
หมวดหมู่:นักฟุตบอลโอลิมปิกทีมชาติไทย
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดพิษณุโลก
หมวดหมู่:บุคคลจากอำเภอเมืองพิษณุโลก
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลราชวิถี
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:บุคคลจากโรงเรียนพิษณุโลกพิทยาคม
โดเบอร์แมน (วันพีซ)

**โดเบอร์แมน** เป็นตัวละครจากการ์ตูนญี่ปุ่นเรื่อง วันพีซ 

**พลเรือโท โดเบอร์แมน** (ドーベルマン中将 *Dōberuman Chūjō*) เป็นหนึ่งในห้าพลเรือโท ที่นำทัพบัสเตอร์คอลในการโจมตีที่เอนิเอสล๊อบบี้

## ลักษณะภายนอก
โดเบอร์แมน มีรอยแผลเป็นรูปกากบาทเต็มหน้าและคอ เสื้อคลุมทหารเรือของเขามีสีแดง

## เกร็ดเล็กน้อย
* ชื่อของ โดเบอร์แมน รวมไปถึงพลเรือโทที่ปรากฏตัวจากการเรียกของบัสเตอร์คอล นั้นบอกในหนังสือ One Piece Yellow

## แหล่งข้อมูลอื่น
* One Piece Encyclopedia 

หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2549
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นพลเรือโท
หมวดหมู่:ตัวละครที่มีตาข้างเดียว
หมวดหมู่:ตัวละครที่สวมผ้าปิดตา
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครชายในอนิเมะและมังงะ
วรวุธ ศรีมะฆะ

**วรวุธ ศรีมะฆะ** ()​ เป็นอดีตนักฟุตบอลชาวไทยในตำแหน่งกองหน้า และเป็นผู้ฝึกสอนกีฬาฟุตบอลชาวไทย ปัจจุบันเป็นที่ปรีกษาสโมสรและหัวหน้าผู้ฝีกสอนของราชบุรีในไทยลีก 

วรวุฒิทำประตูในนามทีมชาติไทยไปทั้งสิ้น 29 ประตู เขาเรียนจบหลักสูตรผู้ฝึกสอนโปรไลเซนส์ของสมาพันธ์ฟุตบอลแห่งเอเชีย และเป็นหัวหน้าผู้ฝึกสอนที่พาทีมชาติไทย ยู-23 คว้าแชมป์ซีเกมส์ 2017 และพาสโมสรฟุตบอลราชบุรีเข้ารอบก่อนรองชนะเลิศของเอเอฟซีแชมเปียนส์ลีกทู ฤดูกาล 2025–26

## เกียรติประวัติ
### ทีมชาติ
* ซีเกมส์ ไฟล์:Med 1.png **ชนะเลิศ**; 1995, 1997, 1999 / ไฟล์:Med 2.png **รองชนะเลิศ**; 1991
* อาเซียนฟุตบอลแชมเปียนชิพ 16px **ชนะเลิศ**; 1996, 2000, 2002
* เอเชียนเกมส์ อันดับที่ 4; 1998
* คิงส์คัพ 16px **ชนะเลิศ**; 1994, 2000 

### สโมสร
;*ธนาคารกสิกรไทย*
* เอเอฟซีแชมเปียนส์ลีก 16px **ชนะเลิศ**; 1994, 1995
* ไทยพรีเมียร์ลีก 16px **ชนะเลิศ**; 1991, 1992, 1993, 1995
* ควีนส์คัพ 16px **ชนะเลิศ**; 1994, 1995
* อัฟโรเอเชียน คลับ แชมเปียนส์ชิพ 16px **ชนะเลิศ**; 1994

;*บีอีซี เทโรศาสน*
* เอเอฟซีแชมเปียนส์ลีก **รองชนะเลิศ**; 2002
* ไทยพรีเมียร์ลีก 16px **ชนะเลิศ**; 2000, 2001

;*ชลบุรี เอฟซี*
* ไทยพรีเมียร์ลีก 16px **ชนะเลิศ**; 2007

### รางวัลส่วนตัว
* ดาวซัลโวไทยลีกประจำฤดูกาล ; 1997, 2001-02
* ผู้ยิงแฮตทริกได้ในนัดชิงชนะเลิศอาเซียนฟุตบอลแชมเปียนชิพ 2000

## การทำประตูในทีมชาติชุดใหญ่

## อ้างอิง

หมวดหมู่:นักฟุตบอลจากจังหวัดสงขลา
หมวดหมู่:นักฟุตบอลชายชาวไทย
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลธนาคารกสิกรไทย
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลบิ่ญดิ่ญ
หมวดหมู่:ผู้เล่นสโมสรฟุตบอลกลันตัน
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลบีบีซียู
หมวดหมู่:ผู้จัดการทีมฟุตบอลชาวไทย
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ผู้จัดการทีมสโมสรฟุตบอลปทุมธานี ยูไนเต็ด
หมวดหมู่:ผู้จัดการทีมสโมสรฟุตบอลสงขลา ยูไนเต็ด
หมวดหมู่:ผู้จัดการทีมสโมสรฟุตบอลสุพรรณบุรี
หมวดหมู่:ผู้จัดการทีมสโมสรฟุตบอลมหาวิทยาลัยเกษตรศาสตร์
หมวดหมู่:ผู้จัดการทีมสโมสรฟุตบอลคัสตอม ลาดกระบัง ยูไนเต็ด
หมวดหมู่:ผู้จัดการทีมสโมสรฟุตบอลศรีสะเกษ
หมวดหมู่:ผู้จัดการทีมสโมสรฟุตบอลราชบุรี
หมวดหมู่:นักฟุตบอลชายชาวไทยที่ค้าแข้งในต่างประเทศ
เหตุเครื่องบินชนกันที่ท่าอากาศยานมาดริด-บาราฆัส พ.ศ. 2549

**อุบัติเหตุเครื่องบินการบินไทยเฉี่ยวชนกับเครื่องบินแอร์ฟรานซ์ที่มาดริด พ.ศ. 2549** เกิดขึ้นที่ท่าอากาศยานนานาชาติมาดริดบาราคัส (Madrid Barajas International airport) กรุงมาดริด, ประเทศสเปน เมื่อวันที่ 15 กรกฎาคม พ.ศ. 2549 เวลา 11.30 น. ตามเวลาในประเทศสเปน ขณะเกิดเหตุกัปตัน อายุ 58 ปี นักบินผู้ช่วยอายุ 34 ปี  เมื่อเครื่องบินโบอิง 747-400 ของการบินไทย หมายเลขทะเบียน HS-TGY เที่ยวบินที่ TG-943 ซึ่งมีผู้โดยสาร 310 คน ลูกเรือ 20 คน เส้นทางมาดริด-โรมขณะกำลังวิ่งอยู่บนทางวิ่งเพื่อเคลื่อนไปยังรันเวย์เพื่อทำการบินขึ้นปลายทาง ท่าอากาศยานเลโอนาร์โด ดา วินชี-ฟีอูมีชีโน เมืองโรม ประเทศอิตาลีนั้น ส่วนปลายปีกด้านขวาของเครื่องบิน HS-TGY ได้เฉี่ยวชนกับส่วนหางของเครื่องบิน Embraer ERJ-135ของสายการบินแอร์ฟรานซ์ ที่จอดอยู่ โดยมี กัปตัน (ขณะเกิดเหตุอายุ 42 ปี) ผู้ช่วยนักบินและพนักงานต้อนรับบนเครื่องบินอยู่บนเครื่องรวม 3 คนทำให้ส่วนหางของเครื่อง ERJ-135 และปลายปีกของ 747-400 เสียหาย  ต้องจอดซ่อมที่มาดริดนาน 1 วันและทำการบินกลับตามปกติ โดยออกเดินทางไปโรมวันที่ 16 กรกฎาคม พ.ศ. 2549 มาถึงที่ท่าอากาศยานดอนเมือง, กรุงเทพมหานคร, ประเทศไทย วันที่ 17 กรกฎาคม พ.ศ. 2549 ในเวลา 06.45 ทำการซ่อมที่โรงซ่อมเครื่องบิน ท่าอากาศยานดอนเมือง อุบัติเหตุครั้งนี้ไม่มีผู้ได้รับบาดเจ็บหรือเสียชีวิต


ไฟล์:Boeing 747-4D7, Thai Airways International AN0876561.jpg|HS-TGY ก่อนเกิดอุบัติเหตุ
ไฟล์:Air France (Regional Airlines) Embraer EMB-135ER (ERJ-135ER) Airwim-1.jpg|เครื่องบินสายการบินฝรั่งเศสทะเบียน Embraer ERJ-135 ลำที่เกิดอุบัติเหตุ


## อ้างอิง

หมวดหมู่:อุบัติเหตุทางการบินในประเทศสเปน
หมวดหมู่:อุบัติเหตุที่เกิดขึ้นกับการบินไทย
หมวดหมู่:อุบัติเหตุที่เกิดขึ้นกับแอร์ฟรานซ์
หมวดหมู่:อุบัติเหตุทางการบินในปี พ.ศ. 2549
หมวดหมู่:อุบัติเหตุของเครื่องบินโบอิง 747
มาดริด
ศิลปะสเปน

thumb|250px|ภาพ ''นางสนองพระโอษฐ์'' ของดิเอโก เบลัซเกซ เขียนเมื่อ ค.ศ. 1656 และเป็นหนึ่งในผลงานที่เป็นตัวแทนศิลปะสเปน เช่นเดียวกับภาพวันที่สามพฤษภาคม ค.ศ. 1808 ของโกยา และผลงานอื่น ๆ ของเบลัซเกซ
 
หมวดหมู่:ประเทศสเปน
ศิลปะในประเทศสเปนมีประวัติยาวนานนับแต่ยุคก่อนประวัติศาสตร์ โดยมนุษย์กลุ่มดังกล่าวอาศัยอยู่ที่คาบสมุทรสเปน และในเวลาต่อมา อิทธิพลจากชาวฟินิเชีย-พิวนิก ชาวกรีก ชาวโรมัน และชนเผ่าเจอร์แมนิกโดยส่วนมากเป็นชาววิซิกอท และจักรวรรดิไบแซนไทน์ ก็ได้ส่งอิทธิพลต่อศิลปะสเปนในช่วงยุคกลางและต่อเนื่องมาถึงปัจจุบัน
 
ในสเปนยุคโบราณ หรือที่รู้จักกันในชื่อฮิสปาเนียนั้น ความร่ำรวยของวัฒนธรรมทางตะวันออก (ซึ่งได้รับอิทธิพลจากชาวตาร์ตาร์และชาวไอบีเรีย) และวัฒนธรรมทางเหนือ (ซึ่งได้รับอิทธิพลจากชาวเคลต์ทางเหนือขึ้นไป) เป็นสองปัจจัยหลักที่ทำให้เกิดความลึกซึ้งทางศิลปะในคาบสมุทรไอบีเรีย ชาวฟินิเชียและชาวพิวนิก และการมาถึงของชาวกรีก ก็ได้ส่งอิทธิพลอย่างเห็นได้ชัดแก่อิเบเรียในเวลาต่อมาเช่นกัน
 
ความร่ำรวยทางวัฒนธรรมของสเปนได้ถึงจุดสูงสุดในช่วงศตวรรษทองของสเปน (ระหว่างช่วงคริสต์ศตวรรษที่ 16 ถึงคริสต์ศตวรรษที่ 17) โดยเน้นที่ตัวบุคคลในภาพเขียน เช่น งานของดิเอโก เบลัซเกซ, เอลเกรโก ในงานวรรณกรรม ฟรันซิสโก เด เกเบโด, ลุยส์ เด กองโกรา ฯลฯ ความร่ำรวยทางวัฒนธรรมซึ่งหลั่งไหลออกมายังภาพเขียน ประติมากรรมและสถาปัตยกรรมนี้นอกเหนือจากจะพบได้ตามจัตุรัสและถนนหนทางในเมืองต่าง ๆ ของสเปนแล้ว ยังเป็นผลที่เกิดขึ้นอย่างแน่นอนจากการอยู่ร่วมกันระหว่างชาวสเปนคริสต์ (ลูกหลานชาววิซิกอท) กับชาวมุสลิม ซึ่งได้ให้ความร่ำรวยทางศิลปะแก่สเปนเป็นอย่างมากในช่วงศตวรรษที่เข้ามามีอำนาจในสเปน

หมวดหมู่:ศิลปะ
คาบสมุทรชิเรโตโกะ

thumb|240px|สถานที่
thumb|240px|ภาพถ่ายดาวเทียมของคาบสมุทรชิเรโตโกะ

**คาบสมุทรชิเรโตโกะ** () อยู่ที่ด้านตะวันออกสุดของเกาะฮกไกโด ญี่ปุ่น ยื่นออกไปในทะเลโอค็อตสค์ มีช่องแคบเนมูโระกั้นระหว่างคาบสมุทรกับเกาะคูนาชีร์ของรัสเซีย ชื่อชิเรโตโกะมีที่มาจากคำในภาษาไอนุคำว่า *sir etok* หมายถึง "จุดสุดขอบแผ่นดิน" หรือ "จุดที่แผ่นดินยื่นออกไป" บนคาบสมุทรเป็นที่ตั้งของเมืองราอูซุและชาริ

เมื่อวันที่ 14 กรกฎาคม พ.ศ. 2548 ในการประชุมคณะกรรมมรดกโลกที่จัดขึ้นที่สาธารณรัฐแอฟริกาใต้ คณะกรรมการได้ประกาศให้คาบสมุทรชิเรโตโกะเป็นมรดกโลก ภายใต้ชื่อ **ชิเรโตโกะ** และได้รับการขึ้นทะเบียนอย่างเป็นทางการในวันที่ 17 กรกฎาคม ด้วยลักษณะพิเศษของคาบสมุทรแห่งนี้ที่เป็นจุดที่อยู่ทิศใต้สุดในซีกโลกเหนือที่ทะเลจะจับตัวเป็นน้ำแข็งได้โดยปกติ

## ภูมิศาสตร์

บนคาบสมุทรมีกลุ่มภูเขาไฟเรียงตัวตลอดแนวตั้งแต่แหลมชิเรโตโกะที่ปลายสุดของคาบสมุทร ตัวอย่างเช่น ภูเขาชิเรโตโกะ ภูเขาอูนาเบ็ตสึ และภูเขาอิโอ เขตภูเขาไฟนี้มีอนเซ็งอยู่มากมาย อย่างเช่น เซเซกิอนเซ็ง และอิวาโอเบ็ตสึอนเซ็ง เป็นต้น ความหลากหลายของอนเซ็งทำให้คาบสมุทรแห่งนี้เป็นแหล่งท่องเที่ยวที่มีชื่อเสียง

## พรรณพืชและสัตว์ประจำถิ่น

คาบสมุทรชิเรโตโกะเป็นถิ่นของพืชพวกสนและพืชใบกว้างหลายชนิด อย่างเช่น *[[Quercus mongolica]]* สัตว์ที่อาศัยอยู่ในบริเวณนี้ได้แก่ Red Foxes, Amur brown bears,  Sika Deer ที่พบได้มากคือ Sea eagle และตามชายฝั่งจะมีแมวน้ำและ cetaceans

## Conservation efforts

ใน พ.ศ. 2507 (1964) พื้นที่ส่วนใหญ่ของคาบสมุทรได้รับการประกาศให้เป็นอุทยานแห่งชาติชิเรโตโกะ เพื่ออนุรักษ์สัตว์ป่าและความงดงามของธรรมชาติอันบริสุทธิ์ในคาบสมุทร นับแต่นั้นบริเวณอุทยานจะมีกฎที่เข้มงวดเพื่ออนุรักษ์ธรรมชาติ และไม่อนุญาตให้เข้าภายในอุทยาน

## อ้างอิง

หมวดหมู่:ภูมิศาสตร์จังหวัดฮกไกโด
หมวดหมู่:แหล่งมรดกโลกในประเทศญี่ปุ่น
ชิเรโตโกะ
หมวดหมู่:แหล่งมรดกโลกทางธรรมชาติ
หมวดหมู่:กิ่งจังหวัดเนมูโระ
ค่ายมรณะ

**ค่ายมรณะ** () สร้างโดยนาซีเยอรมนีระหว่างสงครามโลกครั้งที่สองเพื่อเป็นสถานที่สำหรับสังหารผู้คนเป็นจำนวนล้าน (โดยเฉพาะชาวยิว) อย่างมีระบบ

การพันธุฆาตชาวยิวเป็น “วิธีแก้ปัญหาสุดท้ายของปัญหาชาวยิว” (Die Endlösung der Judenfrage) ของอดอล์ฟ ฮิตเลอร์ ความพยายามของนาซีในการกำจัดชาวยิวทั้งหมดมาเรียกรวมกันว่า “การฆ่าล้างเผ่าพันธุ์” หรือ “The Holocaust”.

## ที่มา
ในปี ค.ศ. 1942 ตำรวจที่ตำบลลูบินโอดีโล โกลบ็อกนิก (Odilo Globocnik) ก็สร้างค่ายมรณะแรกขึ้นตามคำสั่งของไฮน์ริช ฮิมม์เลอร์ตามการปฏิบัติการรีนฮาร์ด(Aktion Reinhard) ซึ่งเป็นการปฏิบัติการที่มีจุดมุ่งหมายในการกำจัดชาวยิวจากแผ่นดินเยอรมัน ในระยะแรกร่างของผู้ถูกสังหารก็ถูกฝังในหลุมศพนิรนาม (mass grave) แต่ต่อมาก็เปลี่ยนไปใช้การเผา นักโทษส่วนใหญ่ที่ถูกนำมายังค่ายมรณะเบวเชตซ์, เทรบลิงคา และโซบีบอร์มีโอกาสที่จะมีชีวิตรอดอยู่ไม่เกินสองสามชั่วโมงเมื่อมาถึงค่าย

ค่ายมรณะแรกอยู่ภายใต้การบังคับบัญชาโดยตรงโดยโอดีโล โกลบ็อกนิก ไม่ใช่องค์การบริหารค่ายกักกันแห่งหน่วยเอ็สเอ็ส (SS-Totenkopfverbände) ที่บริหารค่ายกักกัน เช่น ค่ายกักกันดาเคา (Dachau concentration camp) หรือ ค่ายกักกันราเฟนสบรึค (Ravensbrück concentration camp)

## อ้างอิง

## ดูเพิ่ม
* ค่ายกักกัน
* การฆ่าล้างเผ่าพันธุ์

*
ค่ายกักกันเอาช์วิทซ์

**ค่ายกักกันเอาช์วิทซ์** () หรือ **ค่ายกักกันเอาช์วิทซ์-เบียร์เคอเนา** () เป็นค่ายกักกันและค่ายมรณะที่ใหญ่ที่สุดในบรรดาค่ายกักกันของนาซีเยอรมนีที่ใช้การระหว่างสงครามโลกครั้งที่สอง

ชื่อค่ายมาจากเมือง "ออชฟีแยญชิม" (Oświęcim) โดยหลังจากการบุกครองโปแลนด์ ในเดือนกันยายน ค.ศ. 1939 ออชฟีแยญชิมของโปแลนด์ถูกผนวกเข้าเป็นส่วนหนึ่งของนาซีเยอรมนีและเปลี่ยนชื่อเป็นเอาช์วิทซ์ (Auschwitz) ซึ่งเป็นชื่อในภาษาเยอรมัน ส่วนเบียร์เคอเนา (Birkenau) เป็นชื่อในภาษาเยอรมันที่แผลงมาจาก "บแชชิงกา" (Brzezinka, ต้นเบิร์ช) ซึ่งเป็นชื่อหมู่บ้านเล็ก ๆ ที่อยู่ห่างไปไม่ไกลนักที่ต่อมาถูกเยอรมนีทำลายเกือบทั้งหมด

รูด็อล์ฟ เฮิส ผู้บัญชาการของค่าย ให้การในการพิจารณาคดีเนือร์นแบร์คว่าประชากรถึงราว 3 ล้านคนเสียชีวิตที่ค่ายกักกันเอาช์วิทซ์ แต่พิพิธภัณฑ์แห่งรัฐเอาช์วิทซ์-เบียร์เคอเนาปรับตัวเลขเป็น 1.1 ล้านคน ประมาณร้อยละ 90 ของผู้ถูกสังหารเป็นชาวยิวจากเกือบทุกประเทศในยุโรป ผู้ประสบชะตากรรมเกือบทั้งหมดถูกสังหารในห้องรมแก๊สโดยใช้แก๊สซือโคลน เบ การเสียชีวิตอื่นมาจากความอดอยาก การบังคับใช้แรงงาน การขาดการดูแลทางสุขภาพ การถูกประหารชีวิตรายคน และ "การทดลองทางแพทย์"ตลอดระยะเวลามีการฆ่าทดลองชาวยิวเป็นจำนวนมาก

ในปี ค.ศ. 1947 เพื่อเป็นการระลึกถึงผู้เสียชีวิต โปแลนด์ก็ก่อตั้งพิพิธภัณฑ์ ณ ที่ตั้งของค่ายกักกันของสองค่าย วันปลดปล่อยค่ายกักกันเมื่อวันที่ 27 มกราคม ค.ศ. 1945 โดยกองทัพโซเวียต เป็นวันที่ระลึกของวันรำลึกฮอโลคอสต์ระหว่างประเทศ (International Holocaust Remembrance Day) ใน ค.ศ. 1979 ยูเนสโกยกให้เป็นแหล่งมรดกโลก

## อ้างอิง

## ดูเพิ่ม
* ค่ายกักกัน
* ค่ายมรณะ

หมวดหมู่:ก่อตั้งในปี พ.ศ. 2483
อาสชวิทซ์
หมวดหมู่:แหล่งมรดกโลกในประเทศโปแลนด์
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในประเทศโปแลนด์
หมวดหมู่:สิ่งก่อสร้างในจังหวัดมาวอปอลสกา
ค่ายมรณะแบวแชตส์

**ค่ายมรณะแบวแชตส์** () เป็นค่ายมรณะแรกที่สร้างขึ้นโดยนาซีเยอรมนีระหว่างสงครามโลกครั้งที่สองเพื่อสนองจุดประสงค์ของการปฏิบัติการไรน์ฮาร์ท () ซึ่งเป็นการปฏิบัติการที่มีจุดมุ่งหมายในการกำจัดชาวยิวจากแผ่นดินเยอรมัน ค่ายมรณะแบวแชตส์เปิดทำการในปี ค.ศ. 1942 ตัวค่ายตั้งอยู่ในบริเวณยึดครองโปแลนด์ราวครึ่งไมล์จากสถานีรถไฟแบวแชตส์

ประชากรชาวยิวอย่างน้อย 434,500 คนถูกสังหารที่ค่ายมรณะแบวแชตส์ รวมทั้งชาวโปแลนด์และชาวโรมานีอีกไม่ทราบจำนวน เท่าที่ทราบมีชาวยิวสองคนเท่านั้นที่รอดชีวิตมาได้จากค่ายมรณะนี้ คือ รูดอล์ฟ เรเดอร์ และไคม์ เฮิร์สมัน การที่มีผู้รอดชีวิตเพียงจำนวนจำกัดอาจจะทำให้ไม่เป็นที่ทราบรายละเอียดเกี่ยวกับค่ายนี้มากนักแม้ว่าจะมีผู้ถูกสังหารไปเป็นจำนวนมาก

## อ้างอิง

## ดูเพิ่ม
* ค่ายมรณะ
* ค่ายกักกัน

หมวดหมู่:ก่อตั้งในปี พ.ศ. 2485
แบวแชตส์
หมวดหมู่:ฮอโลคอสต์
แดรคูล มิฮอว์ค

**แดรคูล มิฮอว์ค** (Dracule Mihawk) หรือ จูราคิล มิฮอร์ค (Juracule Mihawk)เป็นอดีตเจ็ดเทพโจรสลัดและเขาขึ้นชื่อว่าเป็นนักดาบที่เก่งที่สุดในโลก

## ลักษณะภายนอก
มิฮอว์คได้ฉายา ชายตาเหยี่ยว จากลักษณะของดวงตาและแววตา แต่งกายด้วยชุดหรูหรา คล้ายนักดาบสเปนในยุคกลาง

และสร้อยคอไม้กางเขน(เป็นมีดเล่มเล็ก) ดาบที่ใช้เป็นดาบกางเขนสีดำ 1ใน12ดาบที่แข็งแกร่งที่สุดในโลก เขาได้รับการยอมรับว่ามีฝีมือดาบดีที่สุดในโลก  สูสีกับโจรสลัดผมแดง แชงคูส (ปัจจุบันเขาไม่นับแชงคูสเป็นคู่แข่งเพราะอีกฝ่ายเสียแขนไปหนึ่งข้าง) เป็นคนที่สองที่เอาชนะโรโรโนอา โซโร ด้วยมีดสั้นเพียงเล่มเดียวได้ และกลายเป็นจุดมุ่งหมายเพียงหนึ่งเดียวของโซโลไป มิฮอว์คมักเดินทางคนเดียวด้วยเรือลำเล็ก บนเรือมีเทียนไขที่จุดไฟสีเขียวไว้แทนตะเกียงในการเดินทาง

## ค่าหัว
* 3,590,000,000 เบรี

## ความสัมพันธ์
คู่ปรับของ แชงคูส ผมแดง ซึ่งปัจจุบันเป็น1ใน 4 จักรพรรดิของนิวเวิลด์ และเป็นอาจารย์ของโรโรโนอา โซโร ในช่วงเวลาสองปีก่อนช่วงข้ามเวลา(Time skip)

## พลังและความสามารถ
มิฮอว์คชายตาเหยี่ยว มีชื่อเสียงในฐานะ 1ใน 7เทพโจรสลัด และดาบของเขาเป็นดาบที่แข็งแกร่งที่สุดในโลก ดาบโคคุโตะ โยรุ (The Black Blade Night) ซึ่งเป็นหนึ่งใน 12 สุดยอดแห่งดาบ   ดาบอันดับหนึ่ง 
เป็นการแสดงพลังให้เห็นถึงความกว้างใหญ่และน่ากลัวของโลกแห่งโจรสลัดวันพีชนอกจากความสามารถในเพลงดาบและกระแสครื่นแห่งดาบที่ร้ายกาจ มิฮอว์คยังเป็นมีความสามารถที่น่าทึ่งในการเดินเรือด้วยโลงไม้ขนาดเล็กและเทียนเพียงเล่มเดียวผ่านทั้งทะเลน้อยใหญ่รวมทั้งแกรนไลน์ที่มีคลื่นมหาสมุทรที่
น่ากลัวและจ้าวแห่งท้องทะเลคุมพื้นที่อยู่มาได้อย่างง่ายดาย และมิฮอว์คยังมีเพลงดาบที่ร้ายกาจมากนับได้ว่าเป็นคนอันตรายเลยทีเดียว.

## แหล่งข้อมูลอื่น
* One Piece Encyclopedia 

## อ้างอิง


หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2541
หมวดหมู่:เจ็ดเทพโจรสลัด
หมวดหมู่:แม่ทัพของสี่จักรพรรดิ (วันพีซ)
หมวดหมู่:ตัวละครที่เป็นโจรสลัด
หมวดหมู่:ตัวละครมนุษย์เคลื่อนไหว
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครชายในอนิเมะและมังงะ
ชวาหะร์ลาล เนห์รู

**ชวาหะร์ลาล เนห์รู** (; ; 14 พฤศจิกายน ค.ศ. 1889 – 27 พฤษภาคม ค.ศ. 1964) รัฐบุรุษของอินเดีย และประธานมนตรีคนแรก หลังได้รับเอกราชจากอังกฤษ ดำรงตำแหน่งเป็นเวลา 17 ปี ตั้งแต่ ค.ศ. 1947 จนกระทั่งถึงแก่อสัญกรรมในตำแหน่งเมื่อ ค.ศ. 1964

ชวาหะร์ลาล เนห์รู เป็นผู้ใกล้ชิด และร่วมเรียกร้องเอกราชให้กับอินเดียร่วมกับมหาตมา คานธี และมักมีบทบาทโดดเด่นขึ้นจนได้รับสืบทอดเป็นทายาททางการเมือง โดยรับตำแหน่งประธานพรรคคองเกรสอินเดียสืบต่อจากคานธี

ในปี ค.ศ. 1955 เนห์รู เป็นบุคคลหลักที่ร่วมก่อตั้งขบวนการไม่ฝักใฝ่ฝ่ายใด (Non-Aligned Movement - NAM) 

ชวาหะร์ลาล เนห์รู สมรสกับนางกมลา คาอุล มีบุตรสาวคนเดียวคือ อินทิรา เนห์รู มีหลานชายชื่อ ราชีพ คานธี บุคคลทั้งสามล้วนเป็นประธานมนตรีของอินเดีย

## ดูเพิ่ม
* รางวัลชวาหะร์ลาล เนห์รู 

## อ้างอิง

## แหล่งข้อมูลอื่น

*Jawahar Lal Nehru's Biography 
*Jawaharlal Nehru University
*Nehru biography at Harappa.com
*India Today's profile of Nehru 
*Nehru's legacy to India 
* http://www.www.dhammachak.net/board/viewtopic.php?t=592&sid

หมวดหมู่:นักการเมืองอินเดีย
หมวดหมู่:ประธานมนตรีอินเดีย
หมวดหมู่:นักเขียนชาวอินเดีย
หมวดหมู่:บุคคลจากอลาหาบาด
หมวดหมู่:ตระกูลเนห์รู-คานธี
หมวดหมู่:ชาวกัศมีร์
หมวดหมู่:นักเคลื่อนไหวเพื่อเอกราชของอินเดีย
หมวดหมู่:ผู้นำในสงครามเย็น
ตราสัญลักษณ์ของกาชาด

[280px|thumb|สัญลักษณ์ของขบวนการ “กาชาด” และ “เสี้ยววงเดือนแดง” ที่[พิพิธภัณฑ์สภากาชาดในเจนีวา]] 

**ตราสัญลักษณ์ของ[[กาชาด|ขบวนการกาชาดและเสี้ยววงเดือนแดงนานาชาติ]]**  () หรือ **ตราสัญลักษณ์ของกาชาด** ภายใต้อนุสัญญาเจนีวา เป็นตราสัญลักษณ์ที่ใช้ประทับบนยานพาหนะ และสิ่งก่อสร้างที่ใช้ในการบรรเทาทุกข์ของมนุษยชนเพื่อป้องกันจากการถูกโจมตีทางทหารในสมรภูมิ ตราสัญลักษณ์ของกาชาดมีด้วยกันสามตรา “ตรากางเขนแดง”, “ตราเสี้ยววงเดือนแดง” และ “ตราเพชรแดง”  ส่วน “ตราสิงห์และอาทิตย์แดง” เคยเป็นตราที่ได้รับการอนุมัติ แต่ในปัจจุบันไม่มีการใช้

นอกจากนั้นก่อนหน้านั้นก็ยังมีข้อโต้แย้งในการใช้ดาราแห่งเดวิดแดง โดยหน่วยปฐมพยาบาลมาเกนเดวิดอาดอม (Magen David Adom-MDA) ซึ่งเป็นสมาคมหน่วยปฐมพยาบาลของอิสราเอล “ตราเพชรแดง” จึงได้สร้างขึ้นมาเพื่อตอบสนองข้อโต้แย้งและทำให้รับหน่วยปฐมพยาบาลมาเกนเดวิดอาดอมเข้ามาในขบวนการได้

## ประวัติของตราสัญลักษณ์
### ตราสัญลักษณ์ที่ใช้ในปัจจุบัน

### ตราสัญลักษณ์ที่ได้รับการอนุมัติแต่มิได้ใช้

### ตราที่ไม่ได้รับการอนุมัติ

## อ้างอิง

## ดูเพิ่ม
* กาชาด 
* สัญลักษณ์ 

หมวดหมู่:สัญลักษณ์
หมวดหมู่:กาชาด
ดาราแห่งดาวิด

[thumb|right|200px|สัญลักษณ์ดาราแห่งดาวิดที่มีสีของ''[เทเคเลท*
ที่มักจะปรากฏบน[[ธงชาติอิสราเอล]]]]
*'ดาราแห่งดาวิด''' (; ) เป็นที่ยอมรับกันโดยทั่วไปว่าเป็นอัตลักษณ์ของชาวยิว (Jewish identity) และศาสนายูดาห์

สัญลักษณ์นี้มีชื่อมาจากดาวิด พระมหากษัตริย์แห่งราชอาณาจักรอิสราเอล การใช้เป็นสัญลักษณ์ของกลุ่มชนครั้งแรกเริ่มต้นในสมัยกลาง ที่รวมทั้งสัญลักษณ์ที่เก่ากว่านั้นที่รวมทั้งคันประทีป (Menorah) ดาราแห่งดาวิดเป็นสามเหลี่ยมไขว้ที่เป็นรูปดาวหกเหลี่ยม

ในปี ค.ศ. 1948 เมื่อมีการก่อตั้งประเทศอิสราเอลขึ้นดาราแห่งดาวิดบนธงชาติอิสราเอลก็กลายเป็นสัญลักษณ์ของอิสราเอล และมามีความสัมพันธ์กับขบวนการไซออนิสต์ด้วย

## อ้างอิง

* What is the Mystical Significance of the Star of David? By Rabbi Naftali Silberberg

หมวดหมู่:สัญลักษณ์ของประเทศอิสราเอล
หมวดหมู่:ดาวิด
หมวดหมู่:สัญลักษณ์ดาว